趙州_(河北)

趙州 ， 中國古代的州 ， 在今河北省境 。 漢朝時 ， 其地有平棘縣 ， 故城在平棘縣南 。 北魏於昭慶縣 ， 設置殷州 ， 北齊時 ， 改爲趙州 。 隋朝廢趙州 ， 復置趙郡於平棘縣 。 武德元年 （ 618年 ） ， 張志昂以趙郡投降唐朝 ， 改爲趙州 ， 治所在柏鄉縣 ， 領十二縣 （ 平棘縣 、 高邑縣 、 贊皇縣 、 元氏縣 、 廮陶縣 、 欒城縣 、 大陸縣 、 柏鄉縣 、 房子縣 、 禋城縣 、 鼓城縣 ） ， 其年 ， 以禋城縣歸屬廉州 ， 以鼓城縣屬深州 。 武德四年 （ 621年 ） 徙治平棘縣 ， 同年 ， 改大陸縣爲象城縣 。 五年 （ 622年 ） ， 更名欒城 ， 貞觀初年 ， 恢復舊名 。 天寶元年 （ 742年 ） ， 改爲趙郡 。 乾元元年 （ 758年 ） ， 復爲趙州 。 戶六萬三千四百五十四 ， 口三十九萬五千二百三十八 。 領八縣 ： 平棘縣 、 寧晉縣 （ 原廮陶縣 ） 、 昭慶縣 （ 原象城縣 ） 、 柏鄉縣 、 高邑縣 、 臨城縣 （ 原房子縣 ） 、 贊皇縣 、 元氏縣 。 舊領九縣 。 宋朝時改爲慶源軍 。 金朝改沃州 。 元朝仍爲趙州 ， 屬真定路 。 舊領九縣 ： 平棘縣 、 臨城縣 、 欒城縣 、 元氏縣 、 高邑縣 、 贊皇縣 、 寧晉縣 、 隆平縣 、 柏鄉縣 。 元太祖十五年 ， 割欒城縣 、 元氏縣隸真定路 。 領七縣 。 明朝時 ， 屬真定府 。 領六縣 。 清朝雍正元年 （ 1723年 ） ， 真定府改爲正定府 。 二年 ， 趙州升爲趙州直隸州 。 改贊皇縣隸正定府 。 領五縣 ： 柏鄉縣 、 隆平縣 、 高邑縣 、 寧晉縣 、 臨城縣 。